Diari Oficial de la Generalitat Valenciana


Sumari del DOGV 4823, del 19-08-2004 (2004/8378)

Actuacions de juí ordinari número 574/1991. Cèdula de notificació.
------------------------------------------------------------------

### Dades del document

Número de DOGV
:   4823

Data del DOGV
:   19-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/8378


Organisme emissor
:   Jutjat de Primera Instància Número 3 de Castelló de la Plana

Tipus de document
:   Anunci

Actuacions de juí ordinari número 574/1991. Cèdula de notificació. [2004/Q8378]
  
Procediment: assumpte civil 574/1991-D
  
Juí: juí ordinari 574/1991
  
Part demandant: Ortega Galo, SA
  
Part demandada: Antonio Melero García
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 389/1992
  
Castelló de la Plana, 9 de juliol de 1992
  
Adela Bardón Martínez, magistrada jutgessa de Primera Instància número 3 de Castelló de la Plana i partit, ha vist les presents actuacions de menor quantia que se seguixen davant d'este jutjat, entre les parts; d'una, com a demandant, Ortega Galo, SA, representada per la procuradora la senyora Ballester Ozcariz i defesa per la lletrada la senyora Enrique, i d'una altra, com a demandat, Antonio Melero García i cònjuge, als sols efectes de l'article 144 del Reglament Hipotecari en reclamació de quantitat i...
  
Decisió
  
Que amb l'estimació íntegra de la demanda interposada per Ortega Galo, SA, representat per la procuradora la senyora Ballester Ozcariz, contra Antonio Melero García i cònjuge, als sols efectes de l'article 144 del Reglament Hipotecari, condemne el demandat perquè, una vegada siga ferma esta sentència, pague a l'actor la suma de dues-centes quaranta-nou mil cent cinc pessetes (249.105 PTA), interessos legals...
  
Contra la present sentència s'hi podrà interposar un recurs d'apel·lació en el termini de cinc dies per a davant l'Audiència Provincial de Castelló, que s'haurà d'interposar en la forma establida en l'article 733 de la Llei d'Enjudiciament Civil modificada per la Llei 10/1992.
  
Esta és la meua sentència, que pronuncie, mane i firme. Seguixen firmes.
  
Publicada el mateix dia de la data.
  
Així mateix es va dictar interlocutòria d'aclariment, de data 23 d'octubre de 1992, la part dispositiva de la qual, copiada literalment, diu: ?Sa senyoria, davant meu el secretari, va dir, aclarir la sentència de data 9 de juliol de 1992, en el sentit que on diu ?menor quantia' ha de dir ?juí de cognició'; i una vegada ferma esta resolució, que s'inclourà al llibre de sentències, cal deixar un certificat en les actuacions. Ho mana i firma el jutge ...-».
  
En atenció al desconeixement de l'actual domicili o residència de la part demandada, mitjançant la provisió de data de hui, el jutge, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en este butlletí per a portar a efecte la diligència de notificació de sentència i de la interlocutòria d'aclariment.